અગાઉ કેલેન્ડર 2013 દરમિયાન રૂપિયો ડોલર સામે સતત ઘસાયો હતો અને 60ના સ્તરેથી ગગડીને 68ના સ્તર પર જોવા મળ્યો હતો. જોકે ડો. રઘુરામ રાજને આરબીઆઇના ગવર્નર તરીકેનો કાર્યભાર સંભાળ્યા બાદ તેમાં તીવ્ર સુધારો નોંધાયો હતો અને લાંબા સમય સુધી રૂપિયો ડોલર સામે સ્થિર ટકી રહ્યો હતો અને તે 62-65ની રેન્જમાં ટ્રેડ થયો હતો. જોકે, ચાલુ કેલેન્ડરની શરૂઆતથી તેમાં નરમાઈ જોવા મળી હતી અને એપ્રિલ મહિના બાદ તેમાં ઘટાડો ઝડપી બન્યો હતો. 29 માર્ચ 2018ની આખરમાં તે 65.1775ના સ્તરે બંધ રહ્યો હતો. જ્યારે ગુરુવારે તેણે 71.9875નો સૌથી નીચો બંધ આપ્યો હતો.